Na osnovu člana 56. Zakona o prostornom planiranju i korištenju zemljišta na nivou Federacije BiH („Službene novine Federacije BiH“, br. 2/06, 72/07, 32/08, 4/10, 13/10 i 45/10), ovo Federalno ministarstvo

O b j a v lj u j e

J A V N I P O Z I V

za uvid u Glavni projekt prije izdavanja odobrenja za Rekonstrukciju Trga oslobođenja – Alije Izetbegovića u Sarajevu,na prostoru nacionalnog spomenika Historijski urbani krajolik Sarajevo, ("Službeni glasnik BiH", br. 1/21 i 10/21, na koji se primjenjuje najviši režim zaštite, u skladu s odredbama Zakona o provedbi odluka Komisije za zaštitu nacionalnih spomenika uspostavljene Aneksom 8. Općeg okvirnog sporazuma za mir u Bosni i Hercegovini ("Službene novine Federacije BiH", br. 2/02, 8/02, 27/02, 6/04 i 51/07),

1.

Na javni poziv mogu se javiti samo stranke u postupku, u skladu s članom 56. stav 4 i 5. Zakona o prostornom planiranju i korištenju zemljišta na nivou Federacije BiH.

2.

Na javni poziv stranke u postupku su dužne da se izjasne u roku od osam dana, odnosno najkasnije 15 dana od dana objavljivanja poziva.

3.

Ukoliko se stranka u postupku iz opravdanih razloga ne odazove na javni poziv za uvid u projekt, može se o tome pisano izjasniti u roku od osam dana od dana objavljivanja poziva.

4.

 Stranke u postupku, mogu izvršiti uvid u Glavni projekt, koji je dostavljen od strane Općine Stari Grad Sarajevo, Općinskog pravobranilaštva, u prostorijama Federalnog ministarstva prostornog uređenja u ulici Hamdije Čemerlića 2, od 11 do 15 sati, u roku od 15 dana.

Sarajevo, 11.01.2022. godine

Broj: UPI/03-19-2-548/21